Vrou dood, 7 beseer in PMB-ongelukŉ Vrou is Sondag dood en sewe mense is beseer in ŉ botsing tussen ŉ motor en ŉ bakkie in Pietermaritzburg, KwaZulu-Natal. Chris Botha, woordvoerder van Netcare 911, het gesê die motor het aan die kant van die bakkie gebots waarna die bakkie omgeslaan en gerol het. Volgens Botha was daar passasiers agterop die bakkie en is hulle van die bakkie af geslinger toe dit gerol het. ŉ Vrou is op die toneel dood verklaar. Vier mense is ernstig beseer en drie mense het ligte beserings opgedoen. Die beseerdes is na nabygeleë hospitale geneem vir behandeling. Die oorsaak van die ongeluk word ondersoek.